विलमिंगटन: अमरीका में खतरनाक फ्लोरेंस तूफान ने जमकर तबाही मचाई है। 110 किलोमीटर की रफ्तार से चल रही हवाओं और बारिश से कई इलाके जलमग्न हो गए हैं। कैरोलिना तट पर तूफान के टकराने के बाद अब तक कम से कम पांच लोगों की मौत हो गई है। कई पेड़ धराशाई हो गए हैं। लगातार हो रही बारिश के चलते बाढ़ जैसे हालात पैदा हो गए हैं। नॉर्थ कैरोलिना के विलमिंगटन इलाके में पेड़ गिरने से एक मां और बच्ची की मौत हो गई, जबकि दिल का दौरा पड़ने से एक महिला की जान चली गई।